નવી દિલ્હીઃ હવે પેટ્રોલપંપ લગાવવા માટે પેટ્રોલિય મંત્રાલય અને કંપનિઓના ચક્કર લગાવવાની જરુર નથી. તમે માત્ર બે કલાકમાં જ પેટ્રોલ પંપ લગાવી શકો છો. આ પેટ્રોલ પંપને પોર્ટેબલ પેટ્રોલ પંપનું નામ આપવામાં આવ્યું છે અને આને માત્ર બે કલાકમાં લગાવી શકાય છે. પોર્ટેબલ પેટ્રોલ પંપની ટેક્નીકને પેટ્રોલિયમ મંત્રાલયે મંજૂરી આપી દીધી છે. પોર્ટેબલ પેટ્રોલ પંપની ટેક્નિકને વિકસિત કરનારી કંપની એલિંજ ગ્રુપ આની થોડા સમયમાં ઔપચારિક જાહેરાત કરી શકે છે.